Diari Oficial de la Generalitat Valenciana


Sumari del DOGV 4756, del 19-05-2004 (2004/4653)

RESOLUCIÓ de 5 de maig de 2004, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professor ajudant doctor, per al curs acadèmic 2003/2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4653


Data del document
:   05-05-2004

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu
    * personal docent
    * universitat

RESOLUCIÓ de 5 de maig de 2004, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professor ajudant doctor, per al curs acadèmic 2003/2004. [2004/E4653]
  
De conformitat amb el que disposa la Llei Orgànica 6/2001, de 21 de desembre, d'Universitats, el Decret de la Generalitat Valenciana 174/2002, de 15 d'octubre, sobre Règim i Retribucions del Personal Docent i Investigador Contractat Laboral, els Estatuts d'esta Universitat, aprovats per Decret 523/2003, de 19 de desembre, del Consell de la Generalitat Valenciana i l'acord del Consell de Govern de 24 de juliol de 2003, pel qual s'aproven els criteris d'aplicació per a la selecció de professorat contractat, s'obri procés de selecció de professors ajudants doctor, per a la seua contractació en règim laboral, d'acord amb les següents bases:
  
Primera. Objecte de la convocatòria
  
La present convocatòria té per objecte la satisfacció de necessitats de docència en esta universitat, per mitjà de la provisió de places de professors ajudants doctor amb les característiques que figuren en l'annex I.
  
Segona. Requisits dels aspirants
  
Les persones que desitgen participar en la present convocatòria hauran de reunir els següents requisits:
  
Tindre complits 18 anys i no superar l'edat de jubilació.
  
No haver sigut separat per mitjà d'expedient disciplinari del servici de l'administració de l'estat, o de l'administració autònoma o local, ni trobar-se inhabilitat per a l'exercici de funcions públiques.
  
Els aspirants la nacionalitat dels quals no siga espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
No patir malaltia ni defecte físic o psíquic que impedisca l'acompliment de les funcions corresponents a les places convocades.
  
Estar en possessió del títol de doctor i acreditar haver desenrotllat durant, almenys, dos anys activitats docents o d'investigació en centres no vinculats a la Universitat Politècnica de València, i durant els quals no haja mantingut relació contractual, estatutària o com a becari amb esta universitat.
  
Als ajudants contractats amb anterioritat a l'entrada en vigor de la Llei Orgànica 6/2001, de 21 de desembre, d'Universitats no els serà aplicable esta exigència de desvinculació de la Universitat Politècnica durant dos anys (disp. transit. 4 LOU).
  
En el cas de titulacions obtingudes en universitats estrangeres haurà d'acompanyar-se fotocòpia de la credencial que acredite l'homologació de la mateixa.
  
Disposar d'avaluació positiva de la seua activitat per part de l'Agència Nacional d'Avaluació de la Qualitat i Acreditació o per la Comissió Valenciana d'Acreditació i Avaluació de la Qualitat.
  
No haver prestat servicis en esta universitat com a professor associat en els dos últims anys.
  
Este requisit no serà aplicable als associats contractats conforme a la legislació anterior (no s'aplicarà a aquells contractes subscrits amb anterioritat a l'11 de novembre de 2002, article 10.6 i disp. transit. 4.2 del Decret 174/2002).
  
En cas de sol·licitants nacionals d'estats no membres de la Unió Europea posseir permís de residència temporal, permís de residència permanent o autorització per a residir i treballar a Espanya.
  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.
  
Tercera. Sol·licituds
  
Les persones interessades en la present convocatòria formalitzaran la seua sol·licitud dirigida al rector de la universitat a través del model d'instància que consta en annex III, i així mateix serà facilitada en els departaments afectats i en el registre , situat en la Seu Central (pot obtindre's els models corresponents, així com informació d'esta convocatòria a través de la pàgina Web www.upv.és/rrhh).
  
La presentació de sol·licituds es realitzarà en el Registre General de la Universitat, situat en la Seu Central, i els seus registres auxiliars en l'Escola Politècnica Superior d'Alcoi i en l'Escola Politècnica Superior de Gandia, o per qualsevol dels sistemes previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Haurà de presentar-se una sol·licitud (en dos exemplars), per a cada plaça a què es desitge concursar, indicant-se el número de la mateixa.
  
Cas que es convoquen diverses places amb el mateix perfil i característiques i que vinguen agrupades en la convocatòria haurà de presentar-se únicament una sol·licitud per a totes elles.
  
El termini per a presentar les sol·licituds serà de deu, dies hàbils comptats a partir del dia següent de la publicació de la present convocatòria en el Diari Oficial de la Generalitat Valenciana.
  
Els drets de participació seran de 23,74 euros, que s'ingressaran dins del termini de presentació d'instàncies, en efectiu o per mitjà de transferència bancària, en el compte Universitat Politècnica de Valencia-Taxes, en Bancaixa, urbana Universitat Politècnica, número 2077 0724 68 8769772537, especificant en el resguard el nom i cognoms i el número de la plaça o places que conformen el concurs en què es desitja participar.
  
A cada sol·licitud haurà d'acompanyar-se un únic exemplar de la següent documentació:
  
- Fotocòpia del Document Nacional d'Identitat o passaport.
  
- Original del resguard que justifique el pagament de 23,74 euros en concepte de drets de participació.
  
- Currículum vítae, segons model inclòs en annex IV i que es facilitarà en els departaments o en registre
  
- Fotocòpia del títol de doctor.
  
- Certificat acadèmic personal o document substitutiu i documents acreditatius de cada un dels mèrits consignats en el currículum.
  
Els mèrits al·legats en el currículum que no hagen sigut justificats documentalment no seran tinguts en compte.
  
Una vegada finalitzat el termini d'admissió de sol·licituds no s'admetran nous mèrits.
  
- Document justificatiu d'haver desenrotllat, almenys, dos anys d'activitats docents i d'investigació, segons s'indica en el requisit 4 de l'apartat 2n) Requisits dels aspirants.
  
- Document justificatiu d'haver obtingut l'avaluació positiva de la seua activitat que s'indica en el requisit 5 de l'apartat 2n) Requisits dels aspirants.
  
- Declaració jurada de no haver mantingut relació contractual, estatutària o com a becari en esta universitat, (excepte per a ajudants i associats contractats segons legislació anterior) tal com s'indica en els requisits 4 i 6 de l'apartat 2n) Requisits dels aspirants.
  
- Permís de residència, segons es detalla en el requisit 7 de l'apartat 2n) Requisits dels aspirants.
  
Quarta. Llista d'admesos
  
Finalitzat el termini de presentació de sol·licituds, el director del departament farà pública la llista provisional d'aspirants admesos i exclosos en cada u dels concursos convocats, amb indicació en este últim cas de la causa d'exclusió.
  
Esta publicació s'efectuarà per mitjà d'exposició de les corresponents llistes en el tauler d'anuncis del departament.
  
Seran motius d'exclusió:
  
- Presentar la sol·licitud fora del termini establit.
  
- No haver satisfet els drets de participació.
  
- No acreditar el compliment dels requisits 1, 4, 5, 6 i 7 de l'apartat 2n) Requisits dels aspirants.
  
Els aspirants exclosos o omesos disposaran de cinc dies hàbils, comptats a partir del següent al de la publicació de la llista provisional, per a esmenar el defecte que n'haja motivat l'exclusió o omissió, i no es considerarà que es pot esmenar la falta de pagament dels drets de participació dins del termini de presentació d'instàncies.
  
Transcorregut el termini d'esmena d'errors, es procedirà a la publicació pel mateix procediment de les llistes definitives d'aspirants admesos i exclosos.
  
Quinta. Procés de selecció
  
El procés de selecció constarà de dos fases:
  
1ª Concurs de mèrits en què es valoraran els mèrits acreditats pels aspirants.
  
Es valorarà fins a un màxim de 10 punts. Per a superar esta fase del procés de selecció serà necessari aconseguir un mínim de 3 punts.
  
2ª Entrevista.
  
Als aspirants que superen la fase de concurs la comissió els citarà a una entrevista personal per a perfilar la selecció definitiva, que versarà sobre els seus mèrits, historial acadèmic, investigador i professional, i sobre tots aquells aspectes que la comissió considere rellevants relacionats amb el perfil docent de la plaça.
  
Esta segona fase del procés de selecció es valorarà fins a un màxim de 4 punts, sent necessari per a superar-la aconseguir un mínim de 2 punts.
  
Els aspirants estrangers hauran de superar, en el cas que així ho estime la comissió de selecció, una prova específica per a acreditar el coneixement de castellà a nivell de conversació i escriptura.
  
Sisena. Comissió de selecció
  
Els mèrits dels aspirants seran jutjats per comissions de selecció que tindran la següent composició:
  
Tres membres designats pel rector, entre els que designarà el president, sent almenys un de l'àrea de coneixement a què correspon la plaça objecte de provisió.
  
Dos membres de l'àrea de coneixement designats pel Consell del Departament a què pertanga la plaça, havent de ser del mateix àrea de coneixement que la de la plaça oferida, podent ser, si no n'hi ha, d'una àrea afí.
  
Així mateix, formarà part de la comissió, en els termes establits en la normativa laboral aplicable, un representant del Comité d'Empresa que tinga la condició de professor de la Universitat Politècnica de València.
  
La composició definitiva de cada comissió de selecció es publicarà en els taulers d'anuncis dels departaments corresponents, junt amb les llistes definitives d'admesos i exclosos.
  
Tots els membres de les comissions de selecció hauran de pertànyer a cossos de funcionaris docents universitaris i ostentar titulació oficial igual o superior a la de la plaça convocada.
  
Les comissions de selecció es regiran pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els membres de les comissions s'abstindran d'intervindre quan es done alguna de les circumstàncies previstes en els articles 28 i 29 de la citada Llei 30/1992.
  
Setena. Desenrotllament del procés selectiu
  
En la sessió de constitució la comissió de selecció procedirà, d'acord amb el barem aplicable a cada figura contractual, a l'elaboració dels criteris de valoració dels mèrits dels aspirants, que hauran de publicar-se en el tauler d'anuncis del departament.
  
Publicats els criteris de valoració, la comissió de selecció es reunirà per a valorar els mèrits dels concursants.
  
La comissió podrà sol·licitar l'aportació de documentació original per a comprovar la validesa dels mèrits inclosos en el currículum, així com sol·licitar esmena d'aquella documentació presentada que es considere insuficient.
  
Valorats els mèrits dels aspirants, la comissió de selecció farà pública esta valoració en el tauler d'anuncis del departament.
  
Els aspirants que superen la fase de concurs seran convocats per a la realització de l'entrevista amb la comissió per mitjà d'anunci publicat en el tauler del departament, amb una antelació de 48 hores a la data de realització de la mateixa, sense perjuí de la utilització d'altres mitjans de notificació que la comissió estime procedents.
  
Huitena. Resolució del concurs
  
Finalitzat el procés de selecció la comissió conformarà una relació dels aspirants, ordenats segons la puntuació obtinguda en el procés selectiu, que s'obtindrà sumant les qualificacions del concurs i la valoració de l'entrevista personal.
  
En esta relació es farà constar la qualificació obtinguda per cada u dels aspirants que han superat el concurs i l'entrevista personal, en cada apartat del barem així com en la fase d'entrevista i la puntuació final.
  
La comissió de selecció elevarà el rector la relació d'aspirants aprovats, que no pot ser superior al de places convocades.
  
Per a la confecció d'esta relació se sumaran les qualificacions obtingudes per cada aspirant en la fase de concurs i entrevista personal.
  
A continuació s'ordenarà per orde de puntuació de major a menor, relació que s'interromprà quan el número d'aspirants coincidisca amb el número de places convocades.
  
Esta relació es publicarà en el tauler d'anuncis del departament, així com certificat en què es faça constar el dia de la seua publicació en el citat tauler d'anuncis.
  
L'esmentada publicació tindrà caràcter de notificació als concursants d'acord amb el que preveu l'article 59.5 b) de la Llei 30/1992.
  
Finalment, es traslladarà al Servici de Recursos Humans les actes del concurs, incloent la proposta de nomenament al rector de l'aspirant amb major puntuació, a fi de formalitzar la contractació laboral, constituint-se amb la resta d'aspirants que hagen superat les dos fases del procés de selecció una llista de reserva segons l'orde de puntuació final obtingut.
  
Novena. Característiques dels contractes
  
Tipus de contracte: contracte laboral de naturalesa especial, (article 2.2 del Decret 174/2002).
  
Duració: dos anys, prorrogables si és procedent.
  
La duració màxima del contracte més les possibles prorrogues no podrà superar els quatre anys.
  
Jornada: dedicació a temps complet.
  
Número d'hores setmanals 37,5.
  
Activitats a exercir: les funcions a exercir inclouen obligacions docents (8 hores lectives i 6 de tutoria), i d'investigació, així com atenció a les necessitats de gestió i administració del departament i la resta de funcions que es determinen si és procedent en la relació de llocs de treball.
  
Retribucions: les retribucions vénen determinades en el Decret 174/2002, de 15 d'octubre, del Govern Valencià, considerant-se si és procedent aquelles variacions que aproven els òrgans competents de la universitat.
  
Deu. Documentació
  
Els candidats proposats per a la provisió de les places hauran de presentar la següent documentació:
  
Fotocòpia del DNI o passaport.
  
Fotocòpia compulsada títol.
  
Certificat mèdic oficial de no patir malaltia ni defecte físic o psíquic que li impedisca l'exercici de les funcions corresponents.
  
Declaració jurada de no haver sigut separat de l'administració pública en virtut d'expedient disciplinari, i no trobar-se inhabilitat per a l'exercici de la funció pública.
  
Fotocòpia confrontada de l'avaluació positiva de la seua activitat.
  
Onze. Formalització i firma dels contractes
  
El termini d'incorporació del candidat proposat serà establit en la resolució d'adjudicació, no podent ser superior a un mes des de la dita resolució.
  
En el termini d'incorporació i amb anterioritat a l'inici de la prestació de servicis el candidat haurà de presentar la documentació dalt indicada, que acredite que reunix tots els requisits assenyalats en la convocatòria i haurà de procedir a la formalització i firma del contracte i alta en el règim de seguretat social corresponent.
  
La subscripció dels contractes com a personal docent i investigador contractat en les diferents figures contractuals, per a nacionals de països no membres de la Unió Europea, es condiciona a la possessió o obtenció del permís de residència/treball (o excepció de permís de treball), dins del termini d'incorporació.
  
En cas de no formalitzar-se el contracte en el termini anteriorment indicat, el candidat proposat decaurà en el seu dret procedint-se a la contractació de l'aspirant següent, per l'orde de puntuació.
  
Dotze. Recursos
  
Contra les resolucions del departament i de les comissions de selecció podrà interposar-se recurs d'alçada, previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes, comptat des de l'endemà a la publicació de dites resolucions.
  
El recurs podrà interposar-se davant de l'òrgan que va dictar l'acte que s'impugna o davant del rector de la Universitat Politècnica de València com a òrgan competent per a resoldre'l.
  
Contra la present convocatòria i les seues bases, que són definitives en via administrativa, podran els interessats interposar recurs contenciós administratiu, en el termini de dos mesos, comptats a partir del dia següent de la publicació d'esta convocatòria en el Diari Oficial de la Generalitat Valenciana, davant dels òrgans jurisdiccionals del contenciós administratiu de la Comunitat Valenciana, de conformitat amb el que disposa els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, així com en els articles 14 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, i potestativament podran interposar el recurs de reposició, en el termini d'un mes, davant del rector, de conformitat amb els articles 116 i 117 de la referida Llei 30/1992, segons la seua redacció modificada per la Llei 4/1999.
  
Tot això sense perjuí que s'utilitze qualsevol altre recurs que per al seu dret estime convenient.
  
València, 5 de maig de 2004.- El vicerector de Personal Docent i Investigador, (per d. f. del rector de data 01.04.2004): Jaime Gómez Hernández.